Landsretten stadfæster familierettens dom i sag om samvær og bopæl for forældres 3 fælles børn, dog med ændrede regler i forbindelse med samvær for Barn 3
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

ØSTRE LANDSRET
DOM

afsagt den 2. juni 2022

Sagen er behandlet for lukkede døre

Sag BS-14674/2022-OLR
(17. afdeling)

Mor
(advokat Stine Morild Kulmbak)

mod

Far
(advokat Brit Elling)

Familieretten på Bornholm har den 23. marts 2022 afsagt dom i 1. instans (sag
BS-37504/2021-BOR).

Landsdommerne Arne Brandt, Karen Hald og Jørgen Jørgensen (kst.) har delta-
get i ankesagens afgørelse.

Påstande
Appellanten, Mor, har for landsretten endelig nedlagt følgende påstande:

Parternes fælles børn Barn 1, født Dato 1 2006, Barn 2, født Dato 2 2008, og Barn
3, født Dato 3 2011, har ret til samvær med indstævnte, Far, i følgende omfang:



/

2

Løbende samvær
Barn 3: Fredag i ulige uger med afhentning i skole til mandag i lige uger med af-
levering i skole.

Barn 2 og Barn 1: Torsdag i ulige uger med afhentning i skole til mandag i lige
uger med aflevering i skole.

Feriesamvær
Ferien følger skoleferien på det sted, hvor børnene bor.

Påske: Ulige år fra onsdag inden skærtorsdag med afhentning i skole til tirsdag
efter 2. påskedag med aflevering i skole.

Vinterferie: Lige år fra fredag før ferien med afhentning i skole til mandag 10
dage senere med aflevering i skole. Første gang i 2024.

Sommerferie: 14 dage i skolernes sommerferie. Ferien begynder en fredag og
slutter fredag 14 dage senere.

Placering af sommerferie: Kan forældrene ikke blive enige om sommerferie-
samværets placering, bestemmer Far placeringen af sin ferie først i de lige år. Mor
bestemmer placeringen af sin ferie først i de ulige år. Den, der vælger først, skal
give den anden forælder skriftlig besked om feriens placering senest den 1.
februar. Hvis fristen ikke bli-ver overholdt, må den anden forælder vælge først og
skal give skriftlig besked senest den 14. februar. Den, der vælger sidst, skal give
skriftlig besked senest den 1. marts. I 2022 skal Far meddele sin ferie senest en
uge efter landsrettens dom, og hvis fristen ikke overholdes, overgår retten til at
vælge feriens placering først til Mor.

Efterårsferie: Ulige år fra fredag før ferien med afhentning i skole til mandag 10
dage senere med aflevering i skole. Første gang i 2023.

Jul/nytår: Ulige år fra den 23. december kl. 12.00 til den 27. december kl. 12 med
aflevering på bopælen. Lige år fra den 27. december kl. 12 med afhentning på
bopælen til den 2. januar med aflevering i skole, alternativt kl. 12 på bopælen.

Kristi Himmelfart, Pinse, Store Bededag: Falder weekendsamværet i forbindelse
med disse helligdage, udvides weekendsamværet til også at omfatte helligda-gen
– for Kristi Himmelfartsferiens vedkommende også med fredagen. Samvæ-ret
begynder og slutter på samme klokkeslæt som weekendsamværet.

Bortfald af samværet: Weekendsamvær bortfalder helt, hvis samværet helt eller
bare delvist ligger i bopælsforælderens ferier med Barn 1, Barn 2 og Barn 3.



/

3

Over for Fars bopælspåstand i forhold til Barn 3 har Mor påstået afvisning,
subsidiært frifindelse.

Far har for så vidt angår Barn 1 og Barn 2 nedlagt påstand om stadfæstelse. Far
har endvidere for landsretten nedlagt ende-lig påstand om, at bopælen for Barn 3
overføres fra Mor til Far, og at der i så fald fastsættes følgende samvær mellem
Barn 3 og Mor:

Fra fredag i lige uger til onsdag i ulige uger med afhentning og aflevering i sko-
le/institution.

Endvidere har Far for så vidt angår alle tre børn påstået føl-gende feriesamvær
med Mor således, at børnene følger hinanden i ferierne, selvom de har forskellige
bopæle:

Påske: Lige år fra onsdag før skærtorsdag med afhentning i skole/institution til
tirsdag efter 2. påskedag med aflevering i skole.

Vinterferie: Ulige år fra fredag før ferien med afhentning i skole/institution til
mandag 10 dage senere med aflevering i skole.

Ferien følger skoleferien på det sted, hvor børnene bor.

Sommerferie: 3 uger i skolernes sommerferie fra fredag kl. 12 til fredag kl. 12.

Placering af sommerferie: Kan forældrene ikke blive enige om sommerferie-
samværets placering, bestemmer Far placeringen af sin ferie først i lige år. Mor
bestemmer placeringen af sin ferie først i ulige år. Den, der vælger først, skal give
den anden forælder skriftlig besked om feriens placering senest den 1. februar.
Hvis fristen ikke bliver over-holdt, må den anden forælder vælge først og skal
give skriftlig besked senest den 1. marts. Den, der vælger sidst, skal give skriftlig
besked senest den 1. maj.

Efterårsferie: Lige år fra fredag før ferien med afhentning i skole/institution til
mandag 10 dage senere med aflevering i skole.

Jul/nytår: Lige år fra den 23. december kl. 12 til den 27. december kl. 12. Ulige år
fra den 27. december kl. 12 til den 2. januar kl. 12 eller aflevering i skole, såfremt
skolernes ferie er slut.



/

4

Kristi Himmelfart, Pinse, Store Bededag: Falder weekendsamværet i forbindelse
med disse helligdage, udvides weekendsamværet til også at omfatte helligda-gen
– for Kristi Himmelfartsferiens vedkommende også med fredagen.

Samværet begynder og slutter på samme klokkeslæt som weekendsamværet.

Bortfald af samværet: Weekendsamvær bortfalder helt, hvis samværet helt eller
bare delvist ligger i bopælsforælderens ferier med Barn 3.

Hvis Far ikke får medhold i sin bopælspåstand for så vidt angår Barn 3, påstås
stadfæstelse.

Supplerende sagsfremstilling
Kommune har nu færdiggjort den børnefaglige undersøgel-se iværksat i forhold til
Barn 3 i medfør af servicelovens § 50. Af den faglige vur-dering, der er
udarbejdet af socialrådgiver Person 1, fremgår blandt andet:

”Af ovenstående ses det, at Barn 3 er en dejlig, kreativ og observant, men
også usikker og sart pige, der på flere områder ikke er alderssvarende,
grundet de livsomstændigheder hun har haft under opvæksten.

Når hun presses er der stor risiko for at Barn 3 regredierer til tidligere
udviklingstrin.

Barn 3 fremtræder som en pige, hvis basale tillid er læderet, hvorfor det
tager hendes meget lang tid at vise ''nye'' voksne tiltro og tillid. Dette
giver god mening dels med de mange skift Barn 3 har oplevet i skoleregi
og som herudover, i særlig grad, må ses at skyldes, at hendes primære
voksne, mor, ''forsvandt'' for Barn 3 i en periode på 3 måneder, fra Barn 3
var 4.4 – 4.7 år, – hvor Barn 3 regredierede voldsom, og var angst for om
mor ville dø. På daværende tidspunkt skulle Barn 3, aldersmæssigt, være
i gang med en løsrivelsesproces fra moderen / forældrene, men denne
blev stoppet med et, da Mor blev indlagt. Det er min vurdering, at den
manglende naturlige separation fra Mor, samt det at blive bremset i ly-
sten og nysgerrigheden på at turde bevæge sig ud og erobre verden, li-ge
siden har været Barn 3's egne største udfordringer udviklingsmæssigt.
Herudover hindrer forældrenes indbyrdes ''krigen'' også Barn 3's mulig-
heder for udvikling, idet hun, når konflikterne mellem forældrene til
stadighed blusser op bruger megen energi på at påtage sig et ansvar, som
hun ikke magter, og derved er der risiko for regression.
…

Det er min vurdering at Barn 3 har behov for ro, nærvær og tryghed for at
kunne udvikles, og at dette kun kan ske, hvis Barn 3 gives EN base, som
hun kan vokse ud fra, og ikke som nu de to meget forskelligartede
udgangspunkter som hun tilbydes hos forældrene. Og det er væsent-ligt,
at denne base er, hvor Barn 3 føler tryghed, sikkerhed, nærvær – hvor
hun oplever sig set og hørt, og hvor hun bliver hjulpet ud fra det
udviklingstrin hun befinder sig på.



/

5

…

Som det ses i ovenstående meget omfattende undersøgelse fylder for-
ældrenes egne grundvilkår, deres stridigheder og ''krigen'' rigtigt me-get.
De har haft betydning for Barn 3's udviklingsmuligheder lige siden hun
bliver født.

Det har således været min oplevelse, under udarbejdelse af Den Børne-
faglige Undersøgelse, at forældrene har haft svært ved at holde fokus på
Barn 3, hvor det i stedet, fra begges side, har handlet om at undermi-nere
hinandens forældrekompetencer. Begge har således været gode til at
fortælle, hvilket bekymringer de havde om den ''modsatte'' forælder.
…

Begge forældre giver udtryk for at de godt vil indgå i et forløb med
henblik på at forbedre deres indbydes samarbejde, såfremt det kan hjælpe
Barn 3. Begge forældre udtrykker samtidig tvivl om, hvorvidt de tror på,
at et forløb kan ændre på tingene. De har tidligere haft samtaler med
dagtilbudsrådgiver / skolerådgiver, med psykologer, med rådgiver i
Familieretshuset mv.
…

Det som ligeledes har afgørende betydning for Barn 3 (børnene), i
forhold til mulighed for fremtidig positiv udvikling er at forældrene
fremadret-tet, hver især ''bliver på egen banehalvdel'', og blander sig
udenom den andens liv. Implicit i dette er også, at de rammer som hver
forælder sætter op respekteres. Barn 3 kan ikke tåle den krigen som har
været / er mellem forældrene. Far og Mor fortæller begge, at Barn 3 har
brug for RO, tryghed mv – fine ord, men Barn 3 har behov for, at de
omsættes i handling, så hun også mærker der sker en forandring, som hun
kan vokse ud fra.
...”

Der er for landsretten endvidere fremlagt underretningsskrivelser fra foråret 2022
fra skolen vedrørende alle tre børn samt en særskilt underretning vedrø-rende
Barn 1 af 22. marts 2022 fra Træner Person 2.

Forklaringer
Parterne har afgivet supplerende forklaring.

Mor har forklaret bl.a., at hun er 45 år gammel. Hun er fortsat sygemeldt og
forventer, at der i juni kommer en afklaring af, om hun får bevilget førtidspension.
Hun bor fortsat samme sted og har et stort net-værk i form af blandt andet venner
og bekendte. Hendes Diagnose blev stillet efter indlæggelsen i 2016-2017.
Sygdommen betyder, at hun hurtigere end andre udtrættes og bliver stresset.

Barn 3 er meget kreativ og elsker dyr. Hun møder regelmæssigt til Fritidsinteresse
1 og Fritidsinteresse 3 og i skolen, hvor hun for tiden har det godt. Hun har social
og faglig



/

6

støtte i skolen fordelt på alle de børn, som er støttekrævende. Hun får ikke i øv-
rigt støtte fra kommunen.

Barn 2 er 14 år og er hele tiden i gang, mest med sport, som han går til fem gange
om ugen. Han er vellidt af alle og har mange venner, herunder én rigtig god ven.
Han vil gerne på efterskole efter 9. klasse.

Barn 1 er mere rolig og reflekteret. Han har været skoletræt meget længe, men
han er fint med fagligt. Hun genkender navnlig de underretninger om Barn 1, der
er kommet, siden parterne var i familieretten. Barn 1 går til samtaler sam-men
med sin far, men han får ikke hjælp af kommunen, idet han har takket nej. Hun er
fortsat lidt bekymret for ham.

Hendes påstand for så vidt angår samværet med Barn 3 skyldes, at Barn 3 ikke tri-
ves og ”klæber” til hende. Barn 3 giver udtryk for, at hun ikke vil hjem til far, og
hun forsøger så at fokusere på alle de dejlige ting, der sker hjemme hos far. Hun
er indforstået med, at der skal arbejdes med relationen mellem hende og Barn 3,
og Barn 3 skal blandt andet kunne have legeaftaler og sove uden for hjemmet.
Hun håber med sin påstand om samvær i en 11/3-ordning, at Barn 3 vil komme til
at glæde sig til samværet med sin far.

Hvis Far får medhold i sin påstand om bopæl for Barn 3, vil det være vold-somt
for Barn 3, der ikke trives i den nuværende 7/7-ordning. Det er ikke et spørgsmål
om, at Far ikke kan tage vare på Barn 3, men et spørgsmål om Barn 3's oplevelse
af tingene.

Drengene har som oftest ondt i maven eller klager på andre måder, når de skal
have samvær med Far. De oplever, at det ikke er ”frit” hos far, og at far bli-ver
sur, hvis f.eks. Barn 2 spørger, om han må sove hos hende. Hun kan være be-
kymret for forholdene hos Far, især for Barn 3, men også for drengene, der
fortæller, at de ikke bliver hørt. Hun forsøger ikke at genere Far og kan ikke
genkende den børnefaglige undersøgelses beskrivelse heraf. Parterne kommu-
nikerer kun skriftligt, idet hun har frabedt sig telefonisk kontakt. Hun forstår ikke
Fars bekymring omkring hendes forældrekompetence. Hun har i dag ingen
kontakt til psykiatrien ud over, at hun går til en privatpraktiserende psy-kiater.

Barn 3 har været til Børnelæge, men hun har ikke i øvrigt været hos lægen. Hun
har ikke involveret Far i det, for hun vil gerne respektere Barn 3's ønske om, at
årsagen til lægebesøget er meget privat. Barn 3 skal ikke be-stemme, hvorvidt Far
skal involveres, men hun har konkret besluttet at respektere Barn 3's ønske.



/

7

Far har forklaret bl.a., at hans personlige forhold er uændre-de i forhold til
familieretten. For så vidt angår Barn 1 og Barn 2 er samværet stort set praktiseret i
den 7/7-ordning, som familieretten fastsatte, men med fleksibili-tet. Barn 1 har
således sovet adskillige gange hos sin mor efter familierettens dom, selvom Barn
1 havde samvær med ham. Han oplevede børnene som ek-stremt pressede efter
familierettens dom. I påskeferien fik han mulighed for at tage alle tre børn væk fra
situationen, og han tog dem derfor med 10 dage til henholdsvis København og
Mallorca. Det var kun ham og børnene, og de havde det dejligt. Samværet var
ubekymret.

Barn 1 har det sidste års tid haft eftermiddagsjob hos ham, men skal efter som-
merferien starte i 10. klasse i By 2. Efter familierettens dom har Barn 1 været
meget vred, og de har derfor gået til samtaler hver 14. dag hos en psykolog. Det
har hjulpet. Barn 1 er udfordret af situationen, fordi han føler, at han skal tage
ansvar for sine mindre søskende, og han giver udtryk for, at han tænker rigtig
meget på retssagen. Barn 1 har således givet udtryk for, at han skal kæmpe mod
sin far i retten, men at han samtidig ser frem til at få et større værelse hos sin far,
og at han formentlig vil bo hos sin far i fremtiden.

Det er ærgerligt, at der er kommet underretninger om børnene efter familieret-tens
dom. Træner, der har skrevet den særskilte underretning af 22. marts 2022
vedrørende Barn 1, er en af Mors veninder og absolut ikke uvil-dig. Han kan dog
godt genkende skolens bekymring.

Der er brug for faste rammer om Mors og hans samarbejde, for ellers vil kon-
flikterne mellem dem fortsætte. Der er helt sikkert forskel på forholdene hos Mor
og ham. Han skaber faste rammer, struktur og er mere kontant, men han tager
stærkt afstand fra Mors beskrivelser af ham. Drengene kan i princippet vælge,
hvor de vil være, og der har reelt været et mindre samvær end det, som 7/7-
ordning tilsiger. Selvom Mor utvivlsomt er en god mor, er der udfordrin-ger hos
hende, og han mener, at han er bedre til at tackle mange ting. Han har fået børn
for at være sammen med dem, og samværet skal derfor fortsat være fastsat i en
7/7-ordning.

Han kan tiltræde Mors beskrivelse af Barn 2 som en aktiv og vellidt dreng. Barn 2
er dog også påvirket og er navnlig efter familierettens dom svær at få kontakt
med. Barn 2 får ingen hjælp for tiden. Han kan dog godt tale med Barn 2 om det
svære.

Barn 3 går i 4. klasse. Han kan også tiltræde Mors beskrivelse af hende. Når Barn
3 er hos ham, er der ikke problemer med legeaftaler, og hun har typisk en til to
legeaftaler om ugen. Hun har også hos ham sin halvsøster, Person 3, som hun bru-
ger meget tid sammen med. På papiret får Barn 3 støtte i skolen, men siden den
tidligere støttepersons sygemelding har der reelt ikke været nogen, og skolen



/

8

har oplyst, at man ikke ved, hvem der skal være erstatning for den tidligere
støtteperson. Det finder han meget utilfredsstillende. Han har ikke deltaget i
forældremødet på skolen i går, idet han har været bortrejst.

Det bekymrer ham som far, at Barn 3 har en for tæt symbiose til Mor. Barn 3 luk-
ker sig om sig selv og har svært ved at fungere ordentligt i hverdagen, når hun er
hos sin mor. Barn 3 har måske også Diagnose, og det bekymrer ham, at Mor har
sagt nej tak til støtte og hjælp. Efter hans opfattelse sygeliggør Mor Barn 3, selv-
om det ikke sker af ond vilje. Han vil stærkt betvivle, at Mor vil gå ind i et for-løb
med behandling i forhold til Barn 3.

Hvis Barn 3 får bopæl hos ham, skal hun muligvis skifte skole til Skole, hvor hun
har gået på prøve, og hvor det gik godt. Barn 3 sagde dog, at Mor ikke ville køre
hende til By 3, så skoleskiftet faldt da til jorden. Han vil også selv sørge for
psykolog til Barn 3, hvis de ikke får offentlig hjælp. Det er nødvendigt, at Barn 3
får bopæl hos ham for at skabe ro om hende. Han har en anden tilgang til Barn 3
end Mor.

Han har et godt samarbejde med kommunen, mens samarbejdet med Mor er svært
udfordret. F.eks. fik han i tirsdags en opringning fra en læge på Rigsho-spitalet
om, at Mor har haft Barn 3 til undersøgelse. Dette er sket uden, at han anede
noget. I det omfang han kan, samarbejder han med skolen. Han ønsker, at Barn 3
får samvær med Mor i en 9/5-ordning.

Foreholdt de fremlagte underretninger har Far forklaret, at det er påfaldende, at
børnene taler om vold, efter at familieretten har afsagt dom. Han tager endvidere
stærkt afstand fra det, som Barn 2 fortæller, og er ue-nig heri. Endelig mener han,
at Barn 3 ikke oplever ham som truende. Der er tale om enkeltstående episoder,
der har fundet sted for længe siden, men som bør-nene fastholdes i.

I forhold til den børnefaglige undersøgelse er han ikke enig i, at Mor kan skabe
den ro, som Barn 3 har brug for, og han har flere kritikpunkter af undersøgelsen.
Han har nævnt for Mor, at han mente, at Barn 1 skulle gå hos en psykolog. Da
Barn 1 selv sagde ja, har han ikke kontaktet Mor om det mere.

Børnene har valgt ikke at være hos ham, når de ifølge 7/7-ordningen skal være
hos Mor. Han har en anden oplevelse af, hvorfor drengene skulle have ondt i
maven op til samvær.

I forhold til den oprindelige samværsafgørelse fra 2016 er der fortsat bekymrin-
ger for og underretninger om børnene, og der er behov for, at Barn 3 får ro. For så
vidt angår drengene er han bekymret for parternes høje konfliktniveau, men han
er uenig i beskrivelserne af forholdene hos ham. Han er bekymret for, at



/

9

Barn 3 hos Mor ikke lærer at spejle sig i andre mennesker, fordi Mor har et pro-
blem med dette.

Anbringender
Parterne har for landsretten i det væsentlige gentaget deres anbringender for
familieretten.

Mor har til støtte for sin påstand om afvisning af bopælspåstanden for så vidt
angår Barn 3 bl.a. anført, at påstanden er ny i anken og derfor bør afvises, da den
er i strid med det almindelige to-instans-princip. For så vidt angår den subsidiære
påstand om frifindelse for bopælspåstanden fremgår det af den børnefaglige
undersøgelse, at Mor er et grundvilkår for Barn 3, hvorfor det vil være
ødelæggende for Barn 3 at overføre hendes bopæl til Far.

Far har heroverfor anført bl.a., at der kan nedlægges en ny
påstand i anken af en sag efter forældreansvarsloven, jf. herved bl.a. dommen
gengivet i TfA 2017.342. Desuden har Mor haft tilstrækkelig mulighed for at
varetage sine interesser i forhold til påstanden, der har nær sammenhæng med
sagens øvrige påstande. Børnene var udfordrede for flere år siden, og det er nu
ved at være sidste chance, hvis Barn 3's udfordringer skal bedres, hvilket de vil
blive hos ham med ændret skole.

Landsrettens begrundelse og resultat
Spørgsmålet om, hvorvidt en ny påstand kan tillades nedlagt under anke af en sag
efter forældreansvarsloven, skal afgøres efter retsplejeloves § 383 og § 384.
Landsretten finder, at Mor har haft tilstrækkelig mulighed for at varetage sine
interesser i relation til Fars nye påstand om bopæl, og tager derfor påstanden
under påkendelse. Det forhold, at familieretten ikke har haft lejlighed til at stilling
til påstanden, kan ikke føre til et andet resualtat.

En afgørelse af, om Barn 3's bopæl skal overføres til Far, skal træffes efter
forældreansvarslovens § 17, stk. 2, og ud fra, hvad der er bedst for Barn 3, jf.
lovens §§ 1 og 4.

Det må efter oplysningerne i sagen lægges til grund, at Barn 3, der nu er 10 år, i
de seneste mange år har haft bopæl hos sin mor. Barn 3 har under flere samtaler
med myndighederne givet udtryk for, at hun ønsker at være mere hos mode-ren.
Selvom det samtidig må lægges til grund, at Barn 3 har en usund symbiose i
forhold til sin mor, er der ikke i øvrigt i sagen oplysninger om, at forholdene i
hjemmet hos Mor ikke er gode for Barn 3, eller at de skulle være årsag til Barn 3's
mistrivsel. Endvidere er der ikke er oplysninger om, at forholdene i hjemmet hos
Far ikke er gode for Barn 3,



/

10

eller at de skulle være årsag til Barn 3's mistrivsel. Mor har givet udtryk for, at
hun vil arbejde på, at den usunde symbiose bedres, så Barn 3 f.eks. kan sove
andre steder og have legeaftaler uden at lide afsavn i forhold til sin mor. Efter en
samlet vurdering finder landsretten på denne baggrund, at det vil være bedst for
Barn 3 fortsat at have bopæl hos Mor.

En afgørelse om samværets omfang træffes efter forældreansvarslovens § 19 og §
21 ud fra, hvad der er bedst for barnet, jf. lovens §§ 1 og 4.

For så vidt angår samværet mellem Barn 3 og Far fremgår det af sagen, at
parterne siden 2016 i henhold til Statsforvaltningens afgørelse her-om har
praktiseret en deleordning, hvor børnene sammen er hos hver af foræl-drene på
skift én uge ad gangen. Det må efter det oplyste lægges til grund, at Barn 3 ikke
trives og ikke har gjort det i flere år, og det er senest vurderet, at Barn 3 har brug
for at have én base frem for som hidtil at have to. Herefter og på baggrund af det,
der er anført om Barn 3's bopæl – herunder navnlig Barn 3's egne, udtalte ønsker
sammenholdt med Mors udtalelser om at ville arbejde på at bedre Barn 3's usunde
symbiose til hende – finder lands-retten, at det vil være bedst for Barn 3 at have
base hos sin mor. Som påstandene er nedlagt, tager landsretten herefter Mors
påstand om samvær i forhold til Barn 3 til følge som bestemt nedenfor.

For så vidt angår samværet mellem Barn 2 og Barn 1 og Far finder landsretten af
de grunde, som familieretten har anført, at det vil være bedst for Barn 2 og Barn
1, at deleordningen fortsætter for deres vedkommende. Landsretten stadfæster
som følge heraf dommen i forhold til Barn 2 og Barn 1.

Landsretten forudsætter herved, at Barn 3's samvær med Far finder sted i den
weekend, hvor Barn 2 og Barn 1 har samvær med ham.

THI KENDES FOR RET:

Mor frifindes for Fars påstand om overførsel af bopælen for Barn 3, født Dato 3
2011.

Barn 3 har ret til samvær med Far som følger:

Fra fredag i ulige uger med afhentning i skole til mandag i lige uger med afle-
vering i skole.



/

11

Feriesamvær
Ferien følger skoleferien på det sted, hvor Barn 3 bor.

Påske: Ulige år fra onsdag inden skærtorsdag med afhentning i skole til tirsdag
efter 2. påskedag med aflevering i skole.

Vinterferie: Lige år fra fredag før ferien med afhentning i skole til mandag 10
dage senere med aflevering i skole. Første gang i 2024.

Sommerferie: 14 dage i skolernes sommerferie. Ferien begynder en fredag og
slutter fredag 14 dage senere.

Placering af sommerferie: Kan forældrene ikke blive enige om sommerferie-
samværets placering, bestemmer Far placeringen af sin ferie først i de lige år. Mor
bestemmer placeringen af sin ferie først i de ulige år. Den, der vælger først, skal
give den anden forælder skriftlig besked om feriens placering senest den 1.
februar. Hvis fristen ikke bli-ver overholdt, må den anden forælder vælge først og
skal give skriftlig besked senest den 14. februar. Den, der vælger sidst, skal give
skriftlig besked senest den 1. marts. I 2022 skal Far meddele sin ferie senest en
uge efter landsretten dom, og hvis fristen ikke overholdes, overgår retten til at
væl-ge feriens placering først til Mor.

Efterårsferie: Ulige år fra fredag før ferien med afhentning i skole til mandag 10
dage senere med aflevering i skole. Første gang i 2023.

Jul/nytår: Ulige år fra den 23. december kl. 12.00 til den 27. december kl. 12 med
aflevering på bopælen. Lige år fra den 27. december kl. 12 med afhentning på
bopælen til den 2. januar med aflevering i skole, alternativt kl. 12 på bopælen.

Kristi Himmelfart, Pinse, Store Bededag: Falder weekendsamværet i forbindelse
med disse helligdage, udvides weekendsamværet til også at omfatte helligda-gen
– for Kristi Himmelfartsferiens vedkommende også med fredagen. Samvæ-ret
begynder og slutter på samme klokkeslæt som weekendsamværet.

Bortfald af samværet: Weekendsamvær bortfalder helt, hvis samværet helt eller
bare delvist ligger i bopælsforælderens ferier med Barn 3.

I øvrigt stadfæstes familierettens dom.

Ingen af parterne betaler sagsomkostninger for landsretten til den anden part.



/

.